[{"text_idx": "#000003", "text": "Fwyfwy mae sefydliadau a busnesau yng Nghymru yn gweithredu\u2019n ddwyieithog. Maent yn gweld pa mor bwysig yw sicrhau deunydd Cymraeg o\u2019r safon uchaf ac yn chwilio am gwmni y gallant ddibynnu arno i lunio cyfieithiadau cywir."}, {"text_idx": "#000004", "text": "Rydym yn deall bod cyfieithu\u2019n grefft arbenigol ac yn ymfalchi\u0308o yn safon ein gwaith gorffenedig. Polisi\u2019r cwmni yw bod yr holl gyfieithwyr sy\u2019n gweithio i Pennawd yn aelodau\u2019r Gymdeithas Cyfieithwyr Cymru. Mae gennym brofiad helaeth mewn llawer o feysydd amrywiol ac rydym yn defnyddio\u2019r deunyddiau a\u2019r dogfennau cyfeirio diweddaraf a mwyaf cynhwysfawr i wirio terminoleg ac ieithwedd."}, {"text_idx": "#000008", "text": "Mae cywirdeb deunydd ysgrifenedig yn gwbl hanfodol er mwyn cyfathrebu\u2019n effeithiol a\u0302 chleientiaid a defnyddwyr gwasanaeth a chreu delwedd gadarnhaol a phroffesiynol. Gall gwallau achosi oedi a chostau diangen a chael effaith andwyol."}, {"text_idx": "#000009", "text": "Cynigia\u2019r cwmni wasanaethau prawfddarllen Cymraeg a Saesneg. Bydd hyn yn sicrhau nad oes gwallau sillafu na gramadegol yn eich deunydd ysgrifenedig. Gallwn wirio\u2019r testun cyn ei anfon at y dylunwyr neu\u2019r cysodwyr neu wirio proflenni dogfennau cyn iddynt gael eu hargraffu\u2019n derfynol."}, {"text_idx": "#000010", "text": "Mae Pennawd hefyd yn cynnig gwasanaeth golygu llawn. Gallwn gywiro ac ailysgrifennu\u2019ch testun, gan wella ac addasu\u2019r iaith a\u2019r arddull i fodloni disgwyliadau\u2019r gynulleidfa darged a chyfleu\u2019ch neges yn glir."}, {"text_idx": "#000011", "text": "Mae Pennawd yn cynnig amryw o wasanaethau busnes. Fe\u2019u cyflawnir gan staff sydd a\u0302 chymwysterau ysgrifenyddol ac ieithyddol o\u2019r ansawdd orau a safon addysg ardderchog."}, {"text_idx": "#000012", "text": "Gallwn ddarparu trawsgrifiadau cyfarfodydd neu gyfweliadau, neu ddeunydd wedi\u2019i recordio at ddibenion golygu, yn Gymraeg neu yn Saesneg. Gyda deunydd Cymraeg, trwy ymddiried y gwaith i gwmni a chanddo gefndir ym maes cyfieithu, gallwch fod yn sicr o gael gwaith gorffenedig o\u2019r radd flaenaf."}]